## Naredba o homologaciji mehaničkih dijelova spojnice za međusobno povezivanje cestovnih vozila

### NN 58/1999 (9.6.1999.), Naredba o homologaciji mehaničkih dijelova spojnice za međusobno povezivanje cestovnih vozila

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak
2. i članka 23. stavak 4. Zakona o normizaciji (»Narodne
novine« broj 55/96) ravnatelj Državnog zavoda za normizaciju
i mjeriteljstvo donosi

## NAREDBU

### O HOMOLOGACIJI MEHANIČKIH DIJELOVA SPOJNICE ZA MEÐUSOBNO POVEZIVANJE CESTOVNIH VOZILA

I. PODRUČJE PRIMJENE

1. Mehanički dijelovi spojnice za međusobno povezivanje
cestovnih vozila (vučno i priključno vozilo) moraju
biti homologirani sukladno ovoj naredbi.

2. Odredbe ove naredbe uključuju zahtjeve koje moraju zadovoljiti
mehanički dijelovi spojnice za međusobno povezivanje
vozila (skupova vozila i zglobnih vozila) da bi se na međunarodnoj
razini smatrali uzajamno usklađenima.

3. Odredbe ove naredbe odnose se na:

motorna vozila koja su namijenjena da čine skup vozila
s prikolicom najveće tehničke mase veće od
10 t (kategorija O4)

motorna vozila koja su namijenjena da čine zglobno vozilo
s poluprikolicom čiji je sedlo konstruirano za uspravno
opterećenje koje nije veće od 200 kN

prikolice najveće tehničke mase veće od
10 t (kategorija O4)

poluprikolice čija najveća tehnička masa
(koja proizlazi iz opterećenja koje se preko osovine ili
osovina prenosi na tlo i iz opterećenja koje se prenosi
od poluprikolice na vučno vozilo) nije veća od 15
t kad vozilo nosi najveći teret i na kojima je ugrađen
kraljev čep konstruiran za uspravno opterećenje koje
nije veće od 200 kN.

4. Međutim, na proizvođačev zahtjev može se
izdati homologacija za mehaničke dijelove spojnice namijenjene
za vučna vozila i prikolice ili poluprikolice čija
je najveća tehnička masa manja od masa navedenih
u točki 3.

II. ZAHTJEVI

3. Opći zahtjevi

3.1 Svaki uzorak mora biti sukladan zahtjevima za dimenzije i
čvrstoću koji su dani u donjim točkama.

3.2 Mehanički dijelovi spojnice moraju biti konstruirani
i izrađeni tako da u uobičajenoj uporabi, usprkos vibracijama
i habanju kojima mogu biti izloženi, zadovoljavajuće
funkcioniraju i zadrže značajke koje su propisane
u ovoj naredbi.

4. Posebni zahtjevi za vučne vilice i vučne prstenove
na skupovima vozila

Odredbe u točkama 4.1 i 4.2 primjenjuju se na vučnu
vilicu spojnice 50 i odgovarajuće vučne naprave izrađene
od kovanog čelika. Druge metode izradbe i druga gradiva
dopušteni su pod uvjetom da se dokaže njihova istovrijednost.

4.1 Vučne vilice 50 na vučnim vozilima

Vučna vilica 50 navedena u točki 2.1.1 Pravilnika
ECE R 55.00, koja se postavlja odostraga na vozilu mora zadovoljiti
zahtjeve s obzirom na dimenzije i čvrstoću dane u
točkama 4.1.1 i 4.1.2.

4.1.1 Zahtjevi za dimenzije

4.1.1.1 Vučna vilica 50 koja je konstruirana da prihvati
vučni prsten mora zadovoljiti zahtjeve s obzirom na dimenzije
dane na slikama 1, 2 i 3 dodatka 3. Pravilnika ECE R 55.00.

4.1.1.2 Način pričvršćivanja vučne
vilice na vučno vozilo mora biti konstrukcijski riješen
tako da dopušta vučnoj vilici vrtnju oko vodoravne
uzdužne osi u rasponu ne manjem od ± 25Ð;
moment držanja od 10 Nm mora zadržavati spojnicu u uobičajenom
položaju.

4.1.2 Zahtjevi za čvrstoću

4.1.2.1 Vučna vilica 50 mora se podvrgnuti dinamičkomu
ispitivanju koje je opisano u točki 1.2 dodatka 4. Pravilnika
ECE R 55.00.

4.1.2.2 To ispitivanje ne smije prouzročiti nikakvo trajno
izobličenje, pukotine ili drugo vidljivo vanjsko oštećenje.

4.2 Vučni prsten 50 za prikolice

Vučni prsten 50 naveden u točki 2.1.3 Pravilnika
ECE R 55.00 mora zadovoljiti zahtjeve s obzirom na dimenzije i
čvrstoću dane u točkama 4.2.1 i 4.2.2.

4.2.1 Zahtjevi za dimenzije

4.2.1.1 Vučni prsten 50 koji je konstruiran da prihvati
vučnu vilicu mora zadovoljiti zahtjeve s obzirom na dimenzije
dane na slikama 4, 5. i 6. dodatka 3. Pravilnika ECE R 55.00.

4.2.1.2 Način pričvršćivanja vučnog
prstena na vučnu napravu mora biti konstrukcijski riješen
tako da ne dopušta prstenu vrtnju oko uzdužne osi ruda.

4.2.2 Zahtjevi za čvrstoću

4.2.2.1 Vučni prsten 50 mora se podvrgnuti dinamičkomu
ispitivanju koje je opisano u točki 2.2 dodatka 4. Pravilnika
ECE R 55.00.

4.2.2.2 To ispitivanje ne smije prouzročiti nikakvo trajno
izobličenje, pukotine ili drugo vidljivo vanjsko oštećenje

5. Posebni zahtjevi za sedla ("fifth wheels") i vučne
svornjake ("kraljeve čepove" / "King pins")
na zglobnim vozilima

Odredbe u točkama 5.1 i 5.2 moraju se primijeniti na sedlo
2'' i vučni svornjak 2'' koji su konstruirani
za uspravno opterećenje koje nije veće od 200 kN.
Dijelovi u cijelosti moraju biti izrađeni od kovanog čelika.
Druge metode izradbe ili druga gradiva dopuštena su pod uvjetom
da se dokaže njihova istovrijednost.

5.1 Sedlo 2''

Sedlo 2'' navedeno u točki 2.1.2 Pravilnika
ECE R 55.00 mora zadovoljiti zahtjeve s obzirom na dimenzije i
čvrstoću dane u točkama 5.1 i 5.2

5.1.1 Zahtjevi za dimenzije

5.1.1.1 Sedlo 2'' mora zadovoljiti zahtjeve s obzirom
na dimenzije dane na slikama 7 i 8 dodatka 3. Pravilnika ECE R
55.00.

5.1.1.2 Sedlo 2'' mora dopuštati potpunu vrtnju
vučnog svornjaka oko uspravne osi, osim ako je predviđen
za ispravak putanje poluprikolice kao što je opisano u točki
5.2.1.

5.1.1.3 Površine petog kotača 2žž moraju
biti konstruirane ispravno s obzirom na funkciju te točno
obrađene, otkovane slobodno ili u kalupu tako da dobro naliježu.

5.1.1.4 Sedlo mora imati ovaj raspon pomicanja:

prednji kut nagiba b1 ³
12°

stražnji kut nagiba b2 ³
12°

bočni kut nagiba (nalijevo i nadesno) a
£ 3°.

5.1.2 Zahtjevi za čvrstoću

5.1.2.1 Sedlo 2'' mora se podvrgnuti dinamičkomu
ispitivanju koje je opisano u točki 3.2.2 dodatka 4. Pravilnika
ECE R 55.00 - ako je namijenjeno da prihvati klinastu napravu
za upravljanje ili sličnu napravu za ispravak putanje poluprikolice
- i statičkomu ispitivanju koje je opisano točki
3.2.1 dodatka 4. Pravilnika ECE R 55.00.

5.1.2.2 Ta ispitivanja ne smiju prouzročiti nikakvo trajno
izobličenje, pukotine ili drugo vidljivo vanjsko oštećenje.

5.2 Vučni svornjak 2''

Vučni svornjak naveden u točki 2.1.4 Pravilnika
ECE R 55.00 mora zadovoljiti zahtjeve s obzirom na dimenzije i
čvrstoću dane u točkama 5.2.1 i 5.2.2.

5.2.1 Zahtjevi za dimenzije

5.2.1.1 Vučni svornjak 2'' mora zadovoljiti zahtjeve
s obzirom na dimenzije dane na slikama 1, 2. i 3. dodatka 3. Pravilnika
ECE R 55.00.

5.2.1.2 Površine vučnog svornjaka moraju dobro nalijegati
zahvaljujući ispravnoj konstrukciji i točnoj obradbi.

5.2.2 Zahtjevi za čvrstoću

5.2.2.1 Vučni svornjak 2'' mora se podvrgnuti
dinamičkomu ispitivanju koje je opisano u točki
4. dodatka 4. Pravilnika ECE R 55.00.

5.2.2.2 To ispitivanje ne smije prouzročiti nikakvo trajno
izobličenje, pukotine ili drugo vidljivo vanjsko oštećenje.

III. ISPITIVANJE MEHANIČKIH DIJELOVA SPOJNICE

5. Ispitivanje mehaničkih dijelova spojnice u smislu ove
naredbe može provoditi samo ovlašteni laboratorij prema
zahtjevima Pravilnika broj 55 Ekonomskog povjerenstva Ujedinjenih
naroda za Europu, s izmjenama i dopunama koje su stupile na snagu
do 12. prosinca 1993.,1 koji je dodatak Ženevskom sporazumu
iz 1958. o prihvaćanju jednakih uvjeta za homologaciju i
uzajamno priznavanje homologacije opreme i dijelova motornih vozila
(u daljnjem tekstu: Pravilnik ECE R 55.00).

6. Pravilnik ECE R 55.00 u izvorniku dostupan je u normoteci Državnog
zavoda za normizaciju i mjeriteljstvo. Pročišćeni
tekst dijelova tog pravilnika dan je u prijevodu na hrvatski jezik
u prilogu 1 ove naredbe.

\_\_\_\_\_\_\_\_\_\_\_\_\_

1 ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Add.54 (Izvorni Pravilnik, stupio
na snagu 1. ožujka 1983.)
E/ECE/324 - E/ECE/TRANS/505Rev.1/Add.54/Amend. 1 (Dopuna 1, stupila
na snagu 12. prosinca 1993.)

IV. HOMOLOGACIJA MEHANIČKIH DIJELOVA SPOJNICE

7. Državni zavod za normizaciju i mjeriteljstvo provodi homologaciju
mehaničkih dijelova spojnice u smislu ove naredbe prema
Pravilniku ECE R 55.00.

V. PROVJERA SUKLADNOSTI

8. Provjera sukladnosti vozila sa zahtjevima ove naredbe provodi
se prema postupku koji je propisan Pravilnikom o homologaciji
vozila (»Narodne novine« broj 82/96, 107/96, 79/97,
132/97 i 58/98).

VI. PRIMJENA

9. Ova naredba stupa na snagu osmog dana nakon objave u »Narodnim
novinama«.

10. Danom stupanja na snagu ove naredbe prestaje vrijediti Naredba
o obaveznoj homologaciji mehaničkih uređaja za spajanje
vučnih i priključnih vozila (»Narodne novine«
br. 53/91).

Klasa: 011-02/99-02/9
Urbroj: 558-04/7-98-1
Zagreb, 30. travnja 1999.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.** v. r.

*Prilog 1*

Tekst dijelova ECE pravilnika
broj 55

**»JEDNAKE ODREDBE KOJE
SE ODNOSE NA HOMOLOGACIJU MEHANIČKIH DIJELOVA SPOJNICE
SKUPA VOZILA«**(\*)****

u prijevodu na hrvatski jezik

**Pravilnik ECE R 55.00**

Prijevod sadrži ove dijelove
pravilnika:

Točka 1. Područje primjene

Točka 2. Definicije

Točka 3. Zahtjev za homologaciju

Točka 4. Označivanje

Točka 5. Homologacija

Točka 6. Opći zahtjevi

Točka 7. Posebni zahtjevi

Točka 8. Sukladnost proizvodnje

Točka 10. Potpuna obustava proizvodnje

*Dodaci:*

Dodatak 1. Izjava koja se odnosi na dodijeljenu, odbijenu, proširenu
ili povučenu homologaciju

ili potpunu obustavu proizvodnje tipa mehaničkog dijela
spojnice prema Pravilniku br. 55

Dodatak 3. Raspored homologacijskih oznaka

Dodatak 4. Zahtjevi za dimenzije za mehaničke dijelove
spojnice

Dodatak 4. Opis ispitivanja

1. PODRUČJE PRIMJENE

Ovaj pravilnik propisuje zahtjeve
koje moraju zadovoljiti mehanički dijelovi spojnice skupova
vozila 1 i zglobnih vozila1 da bi se na međunarodnoj
razini smatrali uzajamno usklađenima.

1.2 Ovaj pravilnik primjenjuje se
na dijelove namijenjene za:

1.2.1 motorna vozila koja su namijenjena
da čine skup vozila s prikolicom najveće tehničke
mase veće od 10 t (kategorija O4 )2

1.2.2 motorna vozila koja su namijenjena
da čine zglobno vozilo s poluprikolicom čije je
sedlo konstruirano za uspravno opterećenje koje nije veće
od 200 kN

1.2.3 prikolice najveće tehničke
mase veće od 10 t (kategorija O4 )2

1.2.4 poluprikolice čija najveća
tehnička masa (koja proizlazi iz opterećenja koje
se preko osovine ili osovina prenosi na tlo i iz opterećenja
koje se prenosi od poluprikolice na vučno vozilo) nije
veća od 15 t kad vozilo nosi najveći teret i na kojima
je ugrađen vučni svornjak konstruiran za uspravno opterećenje
koje nije veće od 200 kN.

1.3 Međutim, na proizvođačev
zahtjev može se izdati homologacija za dijelove namijenjene
za vučna vozila i prikolice ili poluprikolice čija
je najveća tehnička masa manja od masa navedenih
u točkama 1.2.1 do 1.2.4.

2. DEFINICIJE

U smislu ovog pravilnika:

2.1 *"Mehanički dio
spojnice"* je

2.1.1 *vučna vilica spojnice
50* u slučaju vučnog vozila skupa vozila opisanog
u točki 1.2.1

2.1.2 *sedlo 2''* u
slučaju vučnog vozila zglobnog vozila opisanog u
točki 1.2.2

2.1.3 *prsten 50* u slučaju
prikolica navedenih u točki 1.2.3

2.1.4 *vučni svornjak 2''*
u slučaju poluprikolice navedene u točki 1.2.4

2.2 *"Mehanički dijelovi
različitih tipova za spojnice skupova vozila"*
dijelovi su koji se razlikuju u ovim bitnim značajkama:

2.2.1 trgovački naziv ili oznaka

2.2.2 oblik ili dimenzije

2.2.3 gradivo

2.2.4 vrijednosti "T" i
"R" koje su određene u dodatku 4. ovoga pravilnika.

2.3 *"Najveća tehnička
masa"* tehnički je dopuštena masa koju je
deklarirao proizvođač i koju je priznala ustanova koja
je izdala homologaciju (ta masa može biti veća od "najveće
dopuštene mase" koju je propisala nacionalna uprava).

2.4 *"Najveća dopuštena
vučna sila ruda"* najveće je vodoravno opterećenje
kojim se smije opteretiti vučni uređaj.

\_\_\_\_\_\_\_\_\_\_\_\_\_\_

(\*) *Naslov izvornika na engleskom jeziku:*UNIFORM PROVISION CONCERNING THE APPROVAL OF MECHANICAL COUPLING
COMPONENTS OF COMBINATIONS OF VEHICLES

\_\_\_\_\_\_\_\_\_\_\_\_\_\_

1 U smislu Konvencije o cestovnome prometu (Beč,
1968), članak 1, podtočke (t) i (u).

2 Definicije dane u Pravilniku broj 13 dodanom Sporazumu
iz 1958. godine o prihvaćanju jednakih uvjeta za homologaciju
i uzajamno priznavanje homologacije opreme i dijelova motornih
vozila.

3. ZAHTJEV ZA HOMOLOGACIJU

3.1. Zahtjev za homologaciju mora
podnijeti posjednik trgovačkog ili tvorničkog naziva
ili oznake ili ako je potrebno njegov valjano ovlašten predstavnik.

3.2 Za svaki tip dijelova zahtjev
mora biti popraćen:

3.2.1 crtežima u tri primjerka
dostatno podrobnim da omoguće identifikaciju tipa dijela
i da prikazuju kako dio treba ugraditi na vozilo; crteži
moraju prikazivati mjesto predviđeno za homologacijski broj
i oznaku razreda na koji se odnosi homologacijska oznaka

3.2.2 podacima o vrijednostima "T"
i "R" koje se navode u dodatku 4 ovoga pravilnika

3.2.3 kratkim opisom s tehničkim
opisom u kojem se potanko navodi tip dijela i upotrijebljeno gradivo
ili gradiva

3.2.4 jednim uzorkom i, na zahtjev
tehničkog servisa (ovlašteni laboratorij), s više
dopunskih uzoraka.

4. OZNAČIVANJE

4.1 Svaki uzorak jednoga tipa mehaničkog
dijela spojnice za koju je zatražena homologacija mora imati
trgovački naziv ili znak podnositelja zahtjeva. Ta oznaka
mora biti lako vidljiva i neizbrisiva.

4.1.1 Uzorci moraju imati dovoljno
velik prostor za homologacijsku oznaku i dopunske simbole dopuštene
u točki 5.4. Taj prostor mora biti naveden na crtežima
na koje se odnosi točka 3.2.1.

5. HOMOLOGACIJA

5.1 Ako uzorak tipa mehaničkog
dijela spojnice zadovoljava sve zahtjeve ovoga pravilnika, mora
se izdati homologacija.

5.2 Svaki homologirani tip dobiva
svoj homologacijski broj. Prve dvije znamenke (sada 00 za pravilnik
u izvornome obliku) moraju označivati broj niza izmjena
ili dopuna koji sadrži najnovije veće tehničke
izmjene ili dopune ovoga pravilnika objavljene do vremena izdavanja
homologacije. Ista ugovorna strana ne smije označiti istim
brojem drugi tip dijela na koji se odnosi ovaj pravilnik.

5.3. Obavijest o homologaciji ili
o odbijanju homologacije za određeni tip dijela prema ovomu
pravilniku mora biti dostavljena stranama u Sporazumu koje primjenjuju
ovaj pravilnik s pomoću formulara koji je u skladu s modelom
danim u dodatku 1 ovoga pravilnika i s priloženim crtežom
koji je dostavio podnositelj zahtjeva za homologaciju po mogućnosti
u mjerilu 1 : 1 i na formatu koji nije veći od formata A4
(210 x 297 mm).

5.4. Na svaki dio mehaničke
spojnice koja odgovara tipu koji je homologiran prema ovomu pravilniku,
osim oznaka koje su propisane u točki 4.1, u prostoru koji
se navodi u točki 4.2 tako da bude vidljiva mora se postaviti

5.4.1. međunarodna homologacijska
oznaka koja se sastoji od:

5.4.1.1 kružnice oko slova "E",
iza kojeg se nalazi razlikovni broj države koja je odobrila
homologaciju3

5.4.1.2. homologacijskoga broja;

5.4.2 ovi dopunski simboli:

5.4.2.1 četverokut postavljen
u blizini kružnice, nasuprot homologacijskomu broju, koji
sadrži:

5.4.2.1.1 kod vilica vučne
spojnice iz točke 2.1.1, sedla iz točke 2.1.2 i
vučnih svornjaka iz točke 2.1.4 dvije brojke koje
označuju metričke tone za vrijednosti "T"
i "R" koje su određene u dodatku 4. ovoga pravilnika
(iza tih brojaka slijedi slovo "t")

5.4.2.1.2 kod prstenova iz točke
2.1.3 brojku koja u metričkim tonama označuje vrijednost
"R" koja je određena u dodatku 4. ovoga pravilnika
(iza te brojke slijedi slovo "t").

5.5 Homologacijska oznaka i simboli
navedeni u točkama 5.4.1 i 5.4.2 moraju biti jasno čitljivi
i neizbrisivi, čak i kad se dio ugradi na vozilo.

5.6 U dodatku 2 prikazani su primjeri
izgleda homologacijskih oznaka i gore navedenih dopunskih simbola.

\_\_\_\_\_\_\_\_\_\_\_\_\_\_

3 1 za Njemačku, 2 za Francusku, 3 za Italiju, 4
za Nizozemsku, 5 za Švedsku, 6 za Belgiju, 7 za Mađarsku,
8 za Češku Republiku, 9 za Španjolsku, 10 za
Jugoslaviju, 11 za Ujedinjeno Kraljevstvo, 12 za Austriju, 13
za Luksemburg, 14 za Švicarsku, 15 (prazno), 16 za Norvešku,
17 za Finsku, 18 za Dansku, 19 za Rumunjsku, 20 za Poljsku, 21,
za Portugal, 22 za Rusku Federaciju, 23 za Grčku, 24 (prazno),
25 za Hrvatsku, 26 za Sloveniju, 27 za Slovačku, 28 za
Bjelorusiju, 29 za Estoniju, 30 (prazno), za Bosnu i Hercegovinu,
32 - 36 (prazno) i 37 za Tursku. Iduće brojeve po redu treba
dodjeljivati ostalim državama po kronološkome redu po
kojem one ratificiraju Sporazum o prihvaćanju jednakih uvjeta
za homologaciju i međusobno priznavanje homologacije opreme
i dijelova motornih vozila ili po kojem se one slažu s tim
sporazumom, a tako određeni brojevi bit će priopćeni
od strane Glavnoga tajništva Ujedinjenih naroda ugovornim
stranama u tome sporazumu.

6. OPĆI ZAHTJEVI

6.1 Svaki uzorak mora biti sukladan
zahtjevima za dimenzije i čvrstoću koje su dane u
gornjim točkama

6.2 Mehanički dijelovi spojnice
moraju biti konstruirani i izrađeni tako da u uobičajenoj
uporabi usprkos vibracijama i habanju kojima mogu biti izloženi
zadovoljavajuće funkcioniraju i zadrže značajke
koje su propisane u Pravilniku.

7. POSEBNI ZAHTJEVI

A. VUČNE VILICE I PRSTENOVI
NA SKUPOVIMA VOZILA

Odredbe u točkama 7.1 i 7.2
primjenjuju se na vučnu vilicu spojnice 50 i odgovarajuće
vučne naprave izrađene od kovanog čelika. Druge
metode izrade i druga gradiva dopušteni su pod uvjetom da
se dokaže njihova istovrijednost.

7.1 *Vučne vilice 50 na vučnim
vozilima*

Vučna vilica 50 navedena u
točki 2.1.1, koja se postavlja odostraga na vozilu mora
zadovoljiti zahtjeve s obzirom na dimenzije i čvrstoću
dane u točkama 7.1.1 i 7.1.2.

7.1.1 *Zahtjevi za dimenzije*

7.1.1.1 Vučna vilica 50 koja
je konstruirana da prihvati prsten mora zadovoljiti zahtjeve s
obzirom na dimenzije dane na slikama 1, 2 i 3 dodatka 3. ovoga
pravilnika.

7.1.1.2 Način pričvršćivanja
vučne vilice na vučno vozilo mora biti konstrukcijski
riješen tako da dopušta vučnoj vilici vrtnju
oko vodoravne uzdužne osi u rasponu ne manjem od ± 25°;
moment držanja od 10 Nm mora zadržavati spojnicu u uobičajenom
položaju.

7.1.2 *Zahtjevi za čvrstoću*

7.1.2.1 Vučna vilica 50 mora
se podvrgnuti dinamičkomu ispitivanju koje je opisano u
točki 1.2 dodatka 4. ovoga pravilnika.

7.1.2.2 To ispitivanje ne smije prouzročiti
nikakvo trajno izobličenje, pukotine ili drugo vidljivo
vanjsko oštećenje.

7.2 *Prsten 50 za prikolice*

Prsten 50 naveden u točki
2.1.3 mora zadovoljiti zahtjeve s obzirom na dimenzije i čvrstoću
dane u točkama 7.2.1 i 7.2.2.

7.2.1 *Zahtjevi za dimenzije*

7.2.1.1 Prsten 50 koji je konstruiran
da prihvati vučnu vilicu mora zadovoljiti zahtjeve s obzirom
na dimenzije dane na slikama 4, 5. i 6. dodatka 3. ovoga pravilnika.

7.2.1.2 Način pričvršćivanja
prstena na vučnu napravu mora biti konstrukcijski riješen
tako da ne dopušta prstenu vrtnju oko uzdužne osi ruda.

7.2.2 *Zahtjevi za čvrstoću*

7.2.2.1 Prsten 50 mora se podvrgnuti
dinamičkomu ispitivanju koje je opisano u točki
2.2 dodatka 4 ovoga pravilnika.

7.2.2.2 To ispitivanje ne smije prouzročiti
nikakvo trajno izobličenje, pukotine ili drugo vidljivo
vanjsko oštećenje.

B. SEDLA ("FIFTH WHEELES")
I VUČNI SVORNJACI ("KING PINS"- "KRALJEVI
ČEPOVI") NA ZGLOBNIM VOZILIMA

Odredbe u točkama 7.3 i 7.4
moraju se primijeniti na sedlo 2žž i vučni svornjak
2žž koji su konstruirani za uspravno opterećenje
koje nije veće od 200 kN. Dijelovi u cijelosti moraju biti
izrađeni od kovanog čelika. Druge metode izradbe ili
druga gradiva dopuštena su pod uvjetom da se dokaže
njihova istovrijednost.

7.3 *Sedlo 2žž*

Sedlo 2žž navedeno u točki
2.1.2 mora zadovoljiti zahtjeve s obzirom na dimenzije i čvrstoću
dane u točkama 7.3.1 i 7.3.2.

7.3.1 *Zahtjevi za dimenzije*

7.3.1.1 Sedlo 2žž mora zadovoljiti
zahtjeve s obzirom na dimenzije dane na slikama 7. i 8. dodatka
3. ovoga pravilnika.

7.3.1.2 Sedlo 2žž mora dopuštati
potpunu vrtnju vučnog svornjaka oko uspravne osi, osim
ako je predviđen za ispravak putanje poluprikolice kao što
je opisano u točki 7.3.2.1.

7.3.1.3 Površine petog kotača
2žž moraju biti konstruirane ispravno s obzirom na funkciju
te točno obrađene, otkovane slobodno ili u kalupu tako
da dobro naliježu.

7.3.1.4 Sedlo mora imati ovaj raspon
pomicanja:

prednji kut nagiba b1
³
12°

stražnji kut nagiba b2
³
12°

bočni kut nagiba (nalijevo
i nadesno) a £
3°

7.3.2 *Zahtjevi za čvrstoću*

7.3.2.1 Sedlo 2žž mora se
podvrgnuti dinamičkomu ispitivanju koje je opisano u točki
3.2.2 dodatka 4 ovoga pravilnika - ako je namijenjeno da prihvati
klinastu napravu za upravljanje ili sličnu napravu za ispravak
putanje poluprikolice - i statičkomu ispitivanju koje je
opisano točki 3.2.1 dodatka 4 ovoga pravilnika.

7.3.2.2 Ta ispitivanja ne smiju prouzročiti
nikakvo trajno izobličenje, pukotine ili drugo vidljivo
vanjsko oštećenje.

7.4 *Vučni svornjak 2žž*

Vučni svornjak naveden u točki
2.1.4 mora zadovoljiti zahtjeve s obzirom na dimenzije i čvrstoću
dane u točkama 7.4.1 i 7.4.2.

7.4.1 *Zahtjevi za dimenzije*

7.4.1.1 Vučni svornjak 2žž
mora zadovoljiti zahtjeve s obzirom na dimenzije dane na slikama
1, 2. i 3. dodatka 3. ovoga pravilnika.

7.4.1.2 Površine vučnog
svornjaka moraju dobro nalijegati zahvaljujući ispravnoj
konstrukciji i točnoj obradbi.

7.4.2 Z*ahtjevi za čvrstoću*

7.4.2.1 Vučni svornjak 2žž
mora se podvrgnuti dinamičkomu ispitivanju koje je opisano
u točki 4. dodatka 4. ovoga pravilnika.

7.4.2.2 To ispitivanje ne smije prouzročiti
nikakvo trajno izobličenje, pukotine ili drugo vidljivo
vanjsko oštećenje.

8. SUKLADNOST PROIZVODNJE

Svaki mehanički dio spojnice
koja nosi homologacijsku oznaku prema ovom pravilniku mora biti
sukladan s homologiranim tipom i zadovoljavati zahtjeve iz točaka
6. i 7.

10. POTPUNA OBUSTAVA PROIZVODNJE

Ako posjednik homologacije potpuno
prestane proizvoditi tip mehaničkog dijela spojnice homologirane
u skladu s ovim pravilnikom, on mora o tome obavijestiti mjerodavnu
ustanovu koja je izdala homologaciju. Po primitku odgovarajućega
priopćenja ta mjerodavna ustanova mora o tome obavijestiti
ostale strane (države supotpisnice) Sporazuma iz 1958. godine
koje primjenjuju ovaj pravilnik s pomoću obavijesnog formulara
koji na kraju ima velikim slovima ispisan natpis »OBUSTAVLJENA
PROIZVODNJA«, s datumom i potpisom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DODATAK 1

(Najveći format: A4 (210 x 297
mm))

![](dodatni/372277.gif) Mjerodavna
ustanova:

....................................

....................................

....................................

Izjava koja se odnosi na izdanu homologaciju
(odbijenu ili povučenu homologaciju ili potpunu obustavu
proizvodnje) tipa mehaničkog dijela spojnice prema Pravilniku
br. 55.

Homologacija br. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Trgovački naziv ili oznaka:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Naziv i adresa proizvođača:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Ako je potrebno, ime i adresa predstavnika
proizvođača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Tip mehaničkog dijela spojnice:
vučna vilica/prsten/sedlo/vučni svornjak 1

5. Podvrgnuto homologaciji dana: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Provedeno dinamičko ispitivanje
dijela i, u slučaju sedla, statičko ispitivanje1

7. Dio je homologiran:

za vrijednosti T: \_\_\_\_\_\_\_\_\_\_\_\_\_\_\_ (t)1

za vrijednosti R: \_\_\_\_\_\_\_\_\_\_\_\_\_\_\_ (t)

8. Učestalost primjene sila
tijekom ispitivanja: \_\_\_\_\_\_\_\_\_\_\_\_\_\_\_

9. Tehnička ustanova odgovorna
za provedbu homologacijskih ispitivanja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Datum izvještaja o ispitivanju:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. Broj izvještaja o spitivanju:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Homologacija izdana/odbijena1
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13. Mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

14. Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15. Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

16. Popis priloženih crteža
koji pokazuju značajke i način ugradbe na vozilo,
sa zahtjevima za dimenzije mehaničkog dijela spojnice.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DODATAK 2

RASPORED HOMOLOGACIJSKIH OZNAKA

*A. Vučne vilice
ili sedla vučnih vozila ili vučni svornjaci poluprikolica*

(vidi točku 5.4.2.1.1.ovoga pravilnika )

![](dodatni/372278.gif)

Dio mehaničke spojnice na koju
je postavljena gornja homologacijska oznaka bila je homologirana
u Italiji (E 3) s homologacijskim brojem 00221. Homologacijski
broj pokazuje da je homologacija bila izdana u skladu sa zahtjevima
ovoga pravilnika u izvornome obliku.

Brojke u četverokutu znače:

u slučaju vučne vilice
ili sedla, da se homologirani dio može ugraditi na vučno
vozilo čija najveća tehnička masa "T"
nije veća od 12 t i na koje se može spojiti prikolica
ili poluprikolica čija najveća masa nije veća
od 18 t;

u slučaju vučnog svornjaka,
da se homologirani dio može ugraditi na poluprikolicu čija
najveća tehnička masa "R" nije veća
od 18 t i koja se može spojiti na vučno vozilo čija
najveća masa "T" nije veća od 12 t.

*Napomena:*
Homologacijski broj mora biti postavljen u blizini kruga i iznad
ili ispod slova "E", ili lijevo ili desno od tog slova.
Znamenke homologacijskoga broja moraju biti na istoj strani u
odnosu na slovo "E" i okrenute u istome smjeru. Homologacijski
broj i dopunski simbol moraju se postaviti međusobno dijametralno
suprotno. Treba izbjegavati uporabu rimskih brojeva kako bi se
izbjegla bilo kakva zamjena s drugim simbolima.

\_\_\_\_\_\_\_\_\_\_\_\_\_\_\_\_

Precrtati nepotrebno

*B. Prstenovi prikolice*

(vidi točku 5.4.2.1.2.ovoga pravilnika)

![](dodatni/372279.gif)
a ³
15 mm

Dio mehaničke spojnice na koju
je postavljena gornja homologacijska oznaka prsten je koji je
bio homologiran u Italiji (E 3) s homologacijskim brojem 00162.
Homologacijski broj pokazuje da je homologacija bila izdana u
skladu sa zahtjevima ovoga pravilnika u izvornome obliku.

Brojka u četverokutu znači
da se homologirani dio smije ugraditi na prikolicu čija
najveća tehnička masa "R" nije veća
od 18 t.

*Napomena:*
Homologacijski broj mora biti postavljen u blizini kruga i iznad
ili ispod slova "E", ili lijevo ili desno od toga slova.
Znamenke homologacijskoga broja moraju biti na istoj strani u
odnosu na slovo "E" i okrenute u istome smjeru. Homologacijski
broj i dopunski simbol moraju se postaviti međusobno dijametralno
suprotno. Treba izbjegavati uporabu rimskih brojeva kako bi se
izbjegla bilo kakva zamjena s drugim simbolima.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DODATAK 3

ZAHTJEVI ZA DIMENZIJE ZA MEHANIČKE
DIJELOVE SPOJNICE

1. VUČNO VOZILO I PRIKOLICA

*(a) Dopuštene dimenzije
za vučnu vilicu ugrađenu na vučna vozila*

(Dimenzije koje nisu navedene nisu propisane i o njima
odlučuje proizvođač)

Pravac Z-Z predstavlja vodoravnu ravninu

*Slika 1*

![](dodatni/372280.gif)

Dimenzije u mm:

Vrh kuta može biti na X ili Z
osi u smjeru Y.

Dimenzija X ne smije biti manja od
50 mm tako da dopušta kutno pomicanje prstena za ± a

Oblik presjeka spojnice koji je određen
dimenzijom X nije propisan; dimenzije osovinice spojnice, mjereno
u središtu toga presjeka, moraju biti:

Ć
49 H11 ako glava spojnice ima zglob koji osigurava pokretljivost
prstenu za kut ± a

Ć
48,7 H11 ako zglob glave spojnice ne osigurava pokretljivost prstenu
za kut ± a,
već oblik osovinice spojnice.

Pokretljivost prstena u spojnici:

a = 20
min (kut)

b = 75
min

g = 25
min

(nije ostvarena vrtnjom prstena oko
njegove uzdužne osi već na drugi način)
*Slika 2*

![](dodatni/372281.gif)

*Slika 3*

![](dodatni/372282.gif)

*Napomena:* Vučna vilica prikazana na slikama 1. i
2. sukladna je normi ISO 1102:1975. Crtež vučne vilice
prikazan na slici 3 dopušta prstenu kutno pomicanje u vodoravnoj
ravnini od ± 90°; to pomicanje dijelova spojnice moguće
je samo prije nego što se ugrade na vozilo. Pomični
kraj konstruiran tako da prihvati prsten mora biti blokiran u
srednjemu položaju kad se navuče prsten.

*(b) Dopuštene dimenzije
za prsten (s cilindričnim provrtom)*

(Dimenzije koje nisu navedene nisu propisane i o njima
odlučuje proizvođač)

Dimenzije u mm

*Slika 4,5,6*

![](dodatni/372283.gif)

Dopuštena odstupanja za vanjski promjer 60 nisu propisana, ali čahura se mora
ugraditi upresivanjem ili drugim istovrijednim postupkom.

*Napomena:* Ovaj prsten sukladan je normi ISO 1102 : 1975.

2. ZGLOBNA VOZILA

(prikolica i poluprikolica)

(a) *Sedlo 2''*

Smjer kretanja vozila

![](dodatni/372284.gif)
*Slika 7,8*

Pravac uspravneravnine rolazikroz os uzdužne vrtnje

Središte uspravne osi vrtnje

*(b)Vučni svornjak za poluprikolice*

![](dodatni/372285.gif)
*Slika 9*

```

__________________________________________________________________________________________________
			DIMENZIJE (mm)
__________________________________________________________________________________________________
A		B		C		D		E 		F		R
__________________________________________________________________________________________________
50,8	 	73	 	 71,5	     	 35	   	 70 		84	     3
+ 0,1	   + 0,1		+ 0,4	    	0,0		+1,5	     0,0  	  +0,5
		            			– 3,0	   	 0,0	    	–1,5       0,0
__________________________________________________________________________________________________
```

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DODATAK 4

OPIS ISPITIVANJA

1. VUČNE VILICE

1.1 U ovim odredbama "R"
znači najveću tehničku masu prikolice u metričkim
tonama koju može vući vučna vilica i "T"
najveću tehničku masu u metričkim tonama vučnog
vozila na koje je predviđena ugradba vučne vilice.

1.2 *Dinamičko ispitivanje*

1.2.1 Vučna vilica mora se
dinamički ispitati naizmjeničnim rastezanjem na
pulzatoru.

1.2.2 Vrijednost "D" treba
izračunati prema ovoj formuli:

D = 0,6 T R / (T + R) (t)

1.2.3 Ispitno opterećenje treba
biti naizmjenična sila koja djeluje pod kutom 15°
prema gore i prema dolje u smjeru vožnje u središnjoj
uzdužnoj ravnini koja prolazi kroz zamišljenu uzdužnu
os vučnog vozila i kroz središte osovinice spojnice.
Sila se treba mijenjati sinusoidalno, s vršnim opterećenjima
+ D i - D u trajanju 2 x 106 ciklusa i s frekvencijom ne većom
od 30 Hz.

1.2.4 Za gornje ispitivanje vučnu
vilicu treba učvrstiti sa dijelovima koji su potrebni za
njeno pričvršćenje na šasiju vozila; ako
postoje bilo kakvi umetnuti elastični dijelovi, moraju
biti neutralizirani.

2. PRSTENOVI

2.1 U ovim odredbama "R"
znači najveću tehničku masu u metričkim
tonama prikolice na koju se može ugraditi prstenom.

2.2 *Dinamičko ispitivanje*

2.2.1 Prsten se mora dinamički
ispitati naizmjeničnim rastezanjem na pulzatoru.

2.2.2 Vrijednost "D" treba
izračunati prema ovoj formuli:

D = 0,6 25 R / (25 + R) =
15 R / (25 + R) (t)

2.2.3 Ispitno opterećenje treba
biti naizmjenična sila koja djeluje pod kutom 15°
prema gore i prema dolje u smjeru vožnje u središnjoj
uzdužnoj ravnini koja prolazi kroz zamišljenu uzdužnu
os vučnog vozila i kroz središte osovinice spojnice.
Sila se treba mijenjati sinusoidalno, s vršnim opterećenjima
+ D i - D u trajanju 2 x 106 ciklusa i s frekvencijom ne većom
od 30 Hz.

2.2.4 Gornje ispitivanje treba provesti
na način da se opterećenje primjenjuje na dijelove
koji su potrebni za povezivanje prstena s rudom. Bilo kakvi umetnuti
elastični dijelovi, moraju biti neutralizirani.

3. SEDLA

3.1 U ovim odredbama "R"
znači najveću tehničku masu u metričkim
tonama poluprikolice koju može vući sedlo, "T"
najveću tehničku masu, u metričkim tonama,
vučnog vozila na koje je predviđena ugradba sedla,
uključujući opterećenje na sedlu kojim se smije
opteretiti vučno vozilo, a "U" uspravno opterećenje
u metričkim tonama kojim se smije opteretiti sedlo.

3.2 Vrijednost "D" treba
izračunati prema ovoj formuli:

D = 0,6 T R / (T + R - U)
(t)

te treba provesti ova ispitivanja:

3.2.1 *Statičko ispitivanje*

3.2.1.1 Sedla na kojima je predviđena
ugradba klina za upravljanje ili slične naprave za ispravak
putanje poluprikolice prvo se moraju ispitati na ovaj način:

3.2.1.1.1 Sedlo u uobičajenome
radnom položaju treba opteretiti uspravnim opterećenjem
"U" usmjerenim prema dolje s pomoću krute ploče
takve veličine da potpuno pokrije sedlo; rezultanta primijenjenoga
tlačnog opterećenja mora prolaziti kroz središte
vodoravne vrtnje petog kotača.

3.2.1.1.2 Istovremeno, treba primijeniti
vodoravnu poprečnu silu, koja predstavlja silu potrebnu
za ispravak putanje poluprikolice na vodilice spojnog klina. Veličina
te sile i pravac njezinog djelovanja moraju se tako odabrati da
u odnosu na središte vučnog svornjaka prave moment
koji iznosi 0.75 (m) x D (t)

3.2.1.1.3 Radi tog ispitivanja sedlo
mora biti opremljeno s dijelovima koji su potrebni za njegovu
ugradbu na šasiju; bilo kakvi posredni elastični dijelovi
ako postoje, moraju biti neutralizirani.

3.2.2 *Dinamičko ispitivanje*

3.2.2.1 Sedlo se mora dinamički
ispitati naizmjeničkim rastezanjem na pulzatoru tako da
se primjenjuju istodobno vodoravne i uspravne naizmjenične
sile prema sljedećem:

3.2.2.1.1 Uspravna sila "V"
koja iznosi 1,2 x U i vodoravna sila "H" koja iznosi
0,6 x D primjenjuju se istodobno na sedlo u njegovu uobičajenome
položaju. Te dvije sile moraju djelovati u središnjoj
uzdužnoj ravnini vozila tako da "V" prolazi kroz
središte vodoravne osi vrtnje sedla, a "H" kroz
središte vučnog svornjaka. Međusloj predmeta od
plastike ili odgovarajućeg sredstva za podmazivanje za vrijeme
ispitivanja mora biti postavljen između ploče kojom
se simulira poluprikolica i sedla.

3.2.2.1.2 Sila "V" mora
se mijenjati u granicama +V i +0,67V i sila "H" u granicama
+H i -H. Te promjene moraju biti sinusoidalne i broj ciklusa mora
biti 2 x 106 za najsporiji ciklus opterećenja s frekvencijom
koja nije veća od 30 Hz. Frekvencija primjene tih dviju
sila ne smije se razlikovati više od 5 postotaka.

3.2.2.1.3 Kao alternativa može
se primijeniti jedna rezultantna sila koja odgovara uspravnoj
sili "V" koja iznosi 0,17V i vodoravnoj sili "H"
koja iznosi 0,6D. Ta sila mora djelovati u pravcu koji leži
u središnjoj ravnini vozila, s hvatištem koje se nalazi
na uspravnoj liniji koja prolazi kroz središte vodoravne
osi zaokretanja sedla i prema gore i dolje u smjeru vožnje.

Naredba, NN 58/1999-1076
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)